 **Avdeling Grevling**  ![C:\Users\Grevling\AppData\Local\Microsoft\Windows\INetCache\IE\KQTNFKQP\badger_tracks[1].gif]()

**Dagsrytme** 

|  |
| --- |
| **O6.45 – Barnehagen åpner****O8.00- Frokost****08.30 – Frilek****09.30 - Samlingsstund****10.00 – Planlagt aktivitet/lekegruppe****11.30 – Lunsj** **12.00 – Utelek****14.45 – Frukt****17.00 – Barnehagen stenger** |

 ****

**Ukeplan** **.**

**Vi gir ut 2 – ukers planer med en liten oppsummering av forrige periode.** **Vi gjør oppmerksom på at denne planen brukes som et arbeidsredskap og at det kan forekomme endringer. I tillegg kan det henges opp nødvendig informasjon på tavla vår i garderoben, sammen med en oppsummering av dagen. Vi dokumenterer hverdagen vår i bilder på tv`n i garderoben.**

|  |  |  |  |  |
| --- | --- | --- | --- | --- |
| **Mandag** | **tirsdag** | **Onsdag** | **torsdag** | **Fredag** |
| **Møtedag for ansatte.****Frilek/utelek** | **Førskoletrening****frilek** | **Gym for førskolebarna****Grupper** | **Førskoletrening (BU- modellen)****Lesegrupper** | **Førskoletrening (BU modellen)****Varm mat****Felles samling siste fredag i mnd. 10.00** |

**Barnegruppa** 

Dette barnehageåret starter Grevling avdelingen opp med 14 barn i alderen 2,5-6 år. På Grevling er vi opptatt av at barna skal bli trygge på hverandre, føle samhold og tilhørighet til avdelingen og barnehagen. Vi tilrettelegger aktiviteter etter alder og utviklingsnivå og alle skal oppleve gleden av å mestre nye oppgaver. En fast dagsrytme, tilrettelagte aktiviteter og gode rutiner er viktig for å skape en forutsigbar hverdag for barna. Vi deler ofte barnegruppa for ulike aktiviteter som lesing, rollelek, bord aktiviteter og for å gå på tur. I år har vi ekstra fokus på lesing med barna.

Vi skal ta barna på «fersken» i å gjøre gode ting mot hverandre. Vi roser positiv atferd og gir barna masse gode tilbakemeldinger på dette. Vi voksne skriver ned det vi ser på hjerter som leses høyt når alle hører på.

Leken er viktigst av alt! Derfor er vi opptatt av å skape gode lekemiljøer for barna. Vi lytter til barna og legger til rette for deres interesser. På avdelingen nå, har vi blant annet, bilkrok, utkledningstøy, butikk, spill, tepper, byggeklosser og dyr.

**Førskolegruppa** 

Førskolegruppa består av de barna som begynner i 1. klasse høsten 2018. Gjennom dette barnehageåret skal vi jobbe med skoleforberedende aktiviteter og legge til rette for at overgangen mellom barnehage og skole blir så mild som mulig. I år har vi valgt å bruke 3 faste dager på tilrettelagt førskoletrening. Disse dagene har vi gjerne en samling hvor vi prater sammen og en planlagt aktivitet i forhold til tema vi jobber med. BU modellen vil være et verktøy vi bruker for at barna skal bli kjent med ulike mattebegreper. De vil bli kjent med begreper som f eks rund form og buet form, men det vil variere på hvilke måter de vil møte disse. De skal erfare selv, se, kjenne, lage, tegne skrive osv.

Det vil også bli gym på Folkestad skole hver onsdag i oktober, november, januar, februar og deler av mars.

Vi er først og fremst opptatt av at alle skal bli trygge på seg selv, oppleve at de er gode nok og at de har det bra i barnehagen. Det er viktig å kjenne sine egne begrensninger og vise respekt for andres grenser. Vi har alltid fokus på sosial kompetanse og fremmer positiv atferd i hverdagen. I tillegg jobber vi med selvstendighets trening, det å vente på tur, lytte til hverandre, ta i mot og følge beskjeder, bordskikk og hygiene. Vi oppfordrer også dere der hjemme til å være bevisste på dette.

**Overgang barnehage- skole** 

For at overgangen til hverdagen i skolen skal bli så god som mulig for barna, har vi fokus på skoleforberedende aktiviteter det siste året i barnehagen. Samarbeidsprosjektet med barnehagene og grunnskolene i Hurum kommune har utarbeidet egne rutiner for overgang barnehage-skole. Disse vil gjennomgås på et eget foreldremøte for de dette gjelder.